EkBass/fiwiki-20250220-pages-articles huggingface dataset:
Fender

Fender Musical Instruments Corporation, alkujaan Fender Electric Instrument Manufacturing Company, on amerikkalainen Leo Fenderin 1940-luvulla perustama yhtiö, joka on yksi laajimmin tunnettuja sähkökitaroiden, bassokitaroiden ja vahvistimien valmistajia maailmassa. Yhtiön pääpaikka on Scottsdalessa Arizonassa, tuotantolaitoksia on Kaliforniassa, Meksikossa, Etelä-Koreassa ja Japanissa. Fender Electric Instrument Manufacturing Companyn alkuperäinen kotipaikka oli Fullerton, Kalifornia. Leo Fender myi vuonna 1965 yhtiönsä Columbia Broadcasting Corporationille eli CBS:lle. Työntekijä William Schultzin aloitteesta oma henkilökunta osti yhtiön takaisin CBS:ltä 1985 ja nimesi yhtiön Fender Musical Instruments Corporationiksi (FMIC). Fender on erityisesti merkittävä roolissaan sähköisten soitinten tuonnissa suuren joukon käyttöön. Ensimmäinen umpirunkoinen sähkökitara Esquire ja ensimmäinen sähköbasso Precision Bass (P-Bass) voidaan katsoa Fender-yhtiön ansioksi. Telecaster nimettiin alkujaan Broadcasteriksi, mutta nimen oli jo rekisteröinyt Gretsch-yhtiö rumpusarjakseen. Leo Fenderiä voi myös pitää nykyaikaisen rockin symbolina pidetyn Stratocaster-kitaran keksijänä. Vaikka muut yhtiöt olivat tehneet sähkökitaroita ennen Fenderiä, ne olivat joko perinteisiä akustisia kitaroita varustettuna mikrofonilla tai erikoistuneempia soittimia, kuten Rickenbackerin umpirunkoiset havaijinkitarat. Fender tekee myös sähköbassokitaroita. Suosituimmat mallit ovat Fender Jazz Bass ja Fender Precision Bass. Yhtiö on aina valmistanut myös vahvistimia ja niihin liittyviä tarvikkeita, joiden tuotanto alkoi 1948, kaksi vuotta ennen soittimien valmistamista. Viime vuosina Fender Musical Instruments Corporation on sekä laajentunut akustisten kitaroiden tekemiseen ja myyntiin että ostanut muita soitinvalmistajia, kuten Guild Guitar Company, Sunn Amplifier Company, SWR bassovahvistimet ja Jackson-kitarat. Fender valmistaa myös mandoliineja, banjoja ja viuluja. Fender-nimen takana Fender Musical Instruments Corporation on jatkanut kasvuaan lisäten tuotevalikoimaansa pitäen kuitenkin mukana alkuvuosien perinteisen muotoilun. Tuotteiden keskeisimmät Tele, Strat, P-Bass, ja J-Bass ovat pääosin muuttumattomia 1950- ja 1960-luvun alkuperäisistä malleista. Fender-kitaroiden käyttäjiä ovat olleet Ritchie Blackmore, Jimi Hendrix, Eric Clapton, Keith Richards, Dave Murray, Adrian Smith, Janick Gers, Hughie Thomasson, David Gilmour, Mark Knopfler, Yngwie Malmsteen, David Howell Evans (The Edge) sekä Kurt Cobain. Fender Musical Instruments Corporationin tytäryhtiö on useista tuotteista halvempia versioita Aasiassa tekevä Squier. == Sähkökitaroita == * Aerodyne * Bronco * Esquire * Cyclone * Duo-Sonic * Heartfield * Jag-Stang * Jaguar * Jazzmaster * Fender Lead Series * Mustang * Showmaster * Starcaster * Stratocaster * Super Strat * Telecaster * Toronado * Swinger *Squier == Bassokitaroita == * Aerodyne * Bronco * Bullet * Dimension * Jaguar * Jazz * Katana * Mustang * Performer * Precision * Telecaster * VI * Zone == Katso myös == * Epiphone * Gibson Guitar Corporation * Jackson == Lähteet == == Aiheesta muualla == * Fenderin kotisivut Luokka:Kitaravalmistajat
Asovanmeri

Asovanmeri (, ), antiikin Maiotis (; ), on Mustanmeren lahti Krimin niemimaan itäpuolella, Ukrainan ja Venäjän alueella. Kapea Kertšinsalmi yhdistää Asovanmeren ja Mustanmereen. Asovanmeren pinta-ala on noin 38 000 neliökilometriä, noin kymmenesosa Itämeren alasta. Asovanmeren keskisyvyys on seitsemän metriä ja maksimisyvyys noin 14 metriä, ja se on siten maailman matalin meri. Veden lämpötilat nousevat kesäisin 25–30 °C:seen, mutta talvisin meri jäätyy 2–4 kuukaudeksi. Asovanmeren keskimääräinen suolapitoisuus on 11 promillea, reunaosissa 2–4 promillea. Lännessä Arabatinkynnäs erottaa Asovanmerestä Syvašmeren (tai -järven), joka on Krimin niemimaan itä- ja pohjoisrannikkoon työntyvien matalien lahtien järjestelmä, jossa suolapitoisuus on hyvin korkea. Asovanmeren koillisosassa on samoin hyvin matala mutta avoin Taganroginlahti, jossa Donin virtaaman takia suolaisuus on alimmillaan. Etelässä Asovanmeren erottavat Mustastamerestä Kertšin niemimaa Ukrainan puolella ja Venäjän puolella Kaukasuksen jatkeena Tamanin niemimaa. Asovanmerelle erityispiirteistä ovat kapeat maakannakset eli kyntäät, jotka kuroutuvat rannikolta merelle. Isoja kyntäitä on 13, joista merkittävin on 112 kilometrin pituinen Arabatinkynnäs. Tärkeimmät Asovanmereen virtaavat joet ovat Venäjältä laskevat Don ja Kuban. Donin kautta Asovanmereltä on kanavayhteys Volgalle ja edelleen Itämeren ja Vienanmeren vesistöalueille. Venäjä on rakentanut Kertšinsalmeen yli 17-kilometrisen sillan, joka yhdistää Venäjän 2014 miehittämän Krimin niemimaan Venäjän valtioon. Tämä Krimin silta eli Kertšinsalmen silta valmistui toukokuussa 2018. Sillan pohjoispuolelle jää Asovanmeren rannalla olevia entisiä Ukrainan satamakaupunkeja, muun muassa Mariupol. Marraskuussa 2018 tapahtui Kertšinsalmen välikohtaus, jossa Venäjä otti asevoimaa käyttäen haltuunsa ukrainalaisia aluksia. ==Lähteet== ==Aiheesta muualla== * Luokka:Seulonnan keskeiset artikkelit
Astarte

Astarte (alk. kreikkalainen Ἀστάρτη, Astarte, Ishtar tai Ashtart) oli seemiläinen hedelmällisyyden jumalatar, jota sidonilaiset palvoivat1 Kun. 11:51 Kun. 11:33, ja joka oli myös taivaan kuningatar ja Kuun- ja sodan jumalatar. Hän samaistuu babylonialaisten Ištariin, heprealaisten As´tarotiin tai Esteriin (עשתרת tai אסתר, translitteroituna Ashtoreth, Ester) ja assyrialaisten ja syyrialaisten Atargatisiin. Astarten muita nimiä olivat Istar Babyloniassa, Inanna sumerilaisilla ja Baalat Kanaanissa.Teuvo Kopra: Raamatun ajan epäjumalia Astarte-jumala mainitaan Raamatussa useita kertoja.1\. Kun 11:5, 11:33, 18:19, 1. Sam 7:4, 12:10, 31:10, 2. Kun 21:7, 23:4, 23:13, Tuom 2:13, 10:6Ester akateemisessa tutkinuksessa Astarten ja Ištarin vertauskuvana oli Venus. Astarte oli alun perin babylonialainen puujumalatar, myöhemmin Astartea palvottiin hedelmällisyyden jumalattarena, jonka heprealainen nimi oli Asera. Hänelle rakennettiin palvontapaikkoja, aserakarsikkoja karsituista puista. Astarten puoliso oli Ēl ja poika Baal. Astarten tunnukset olivat leijona, hevonen, sfinksi, kyyhky, ja tähti (ympyrän sisällä planeetta Venus). Kuvataan usein alastomana. Astarte kuvattiin joskus äiti-jumalana lapsi käsivarrellaan, useimmiten kuitenkin alastomana. Astartea palvottiin erinimisenä koko Lähi-idässä, myös muinaisessa Israelissa, Egyptissä, Roomassa ja Kreikassa.Israel Update On mahdollista että Astarte ja soturijumalatar Anat olivat yksi ja sama jumala, joko alkujaan tai yhteen sulauduttuaan. == Lähteet == * 1 Kun. 11:5 * 1 Kun. 11:33 * Teuvo Kopra: Raamatun ajan epäjumalia * Israel Update ===Viitteet=== ==Aiheesta muualla== * Raamattuhaku hakusanalla Astarte (Kirkkoraamattu 1933/1938) Luokka:Egyptiläiset jumalattaret Luokka:Hedelmällisyyden jumalattaret Luokka:Juutalainen mytologia Luokka:Kuun jumalattaret Luokka:Sodan jumalattaret Luokka:Rakkauden ja intohimon jumalattaret
Atlasvuoret

Atlasvuoret ovat Pohjois-Afrikassa sijaitseva poimuvuoristo. Vuorijonon pituus on yli 2 000 kilometriä, ja se ulottuu Marokon, Algerian sekä Tunisian alueelle. == Maantiede == Atlasvuoret levittäytyvät suurpiirteisesti Lounais- Marokon Agadirin rannikkokaupungista Pohjois-Algerian läpi Tunisiaan kohti maan pääkaupunki Tunisia. Vuoriston korkein kohta Jebel Toubkal sijaitsee Lounais-Marokossa, joissa sijaitsevat myös useat muut vuoriston korkeimmat huiput. Algeriaa kohti kuljettaessa vuoristo muuttuu sarjaksi ylätasankoja. Atlasvuoristo koostuu jurakaudella muodostuneesta sedimenttikivestä ja alueella esiintyy useita mineraaleja, kuten fosfaattia, rautaa, kivihiiltä ja öljyä. Ilmastollisesti Atlasvuoristo toimii ilmastotyyppien jakajana Välimeren ja Saharan aavikon välillä. Välimeren puolella vuoriston pohjoisrinteet keräävät sateita tehden esimerkiksi metsät ja viljelmät mahdollisiksi. Pohjoisrinteille muodostuvat virrat on otettu paljolti käyttöön maatalouden kastelujärjestelmiin. Vuoriston etelärinteet ovat huomattavasti pohjoisrinteitä kuivemmat. Atlasvuorten eteläosan muodostavan Sahara ylätasankoa peittävät pensas- ja ruohokasvillisuus ja alueella on useita suolatasankoa ja suolajärviä. Eteläosa on pääasiallisesti liian kuiva maanviljelykselle, mutta siellä harjoitetaan karjan kasvatusta. == Geologia == Vuoriston alueella esiintyy runsaasti maanjäristyksiä, joka osoittaa vuoriston yhä kasvavan. == Lähteet == == Aiheesta muualla == Luokka:Afrikan vuoristot Luokka:Marokon maantiede Luokka:Algerian maantiede Luokka:Tunisian maantiede Luokka:Seulonnan keskeiset artikkelit
Autodafee

Autodafee (), uskon toimitus oli Espanjassa ja Portugalissa järjestettyjä inkvisition julkisia seremonioita. Autodafee järjestettiin sen jälkeen, kun oikeudenkäynti oli päättynyt ja tuomio langetettu. Seremoniassa luettiin kerettiläisille tuomiot, joiden toimeenpano kuului maallisille viranomaisille. Ensimmäinen autodafee pidettiin Sevillassa vuonna 1481, viimeinen Meksikossa 1850. Ne järjestettiin yleensä kaupungin torilla ja mukana oli usein kuninkaallisia. Niissä oli yleensä pitkä kulkue, juhlallinen messu, kuuliaisuuden vala inkvisitiolle, saarna ja tuomion lukeminen. Vangit puettiin keltaiseen säkkikankaasta valmistettuun pukuun, jossa oli punainen risti edessä ja takana. Uhrit olivat yleensä katolisuuteen kääntyneitä entisiä juutalaisia, muslimeja tai protestantteja. Joskus oli kyse kaksinnaimisesta tai noituudesta syytetyistä. Elinkautinen vankeusrangaistus oli ankarin inkvisition käytössä ollut rangaistus, ja tuomion lukemisen jälkeen tuomioistuimen edustaja luovutti tuomitun maallisen viranomaisen haltuun. Maallisen viranomaisen oli toimeenpantava rangaistukset lukuun ottamatta vankeusrangaistuksia. Kuolemaantuomitut poltettiin roviolla. == Lähteet == == Aiheesta muualla == Luokka:Inkvisitio Luokka:Uskonto Portugalissa Luokka:Espanjan historia Luokka:Portugalin historia Luokka:Katolinen kirkko Espanjassa
Bernt Lie

Bernt Lie (13. heinäkuuta 1868 Mandal – 14. heinäkuuta 1916 Sandefjord) oli norjalainen kirjailija. Häneltä on suomennettu muun muassa teokset Judit- sisko, Unelmien maa ja Uusia voimia sekä poikakirjoja. Tromssassa tapahtuvat poikakirjat ovat keskeinen osa hänen tuotantoaan. Lie meni Hedvig Mariboe Aubertin kanssa naimisiin vuonna 1894. Samana vuonna pari muutti ulkomaille, suurimman osan ajasta he asuivat Roomassa. Takaisin Norjaan he muuttivat vuonna 1910. Parilla oli yksi poika, Emil. Koulutukseltaan Lie oli juristi. == Lähteet == * == Aiheesta muualla == * Luokka:Norjalaiset kirjailijat Luokka:Vuonna 1868 syntyneet Luokka:Vuonna 1916 kuolleet
Bengt Lidforss

Bengt Lidforss (15. syyskuuta 1868 – 23. syyskuuta 1913) oli ruotsalainen kasvitieteilijä ja professori Uppsalan ja Lundin yliopistoissa. Hän kirjoitti useita kasvifysiologisia tutkimuksia ja paljon luettuja yleistajuistieteellisiä julkaisuja. Häneltä on suomennettu teokset Luonnontieteellisiä pakinoita I ja II. == Lähteet == == Aiheesta muualla == * Luokka:Ruotsalaiset kasvitieteilijät Luokka:Ruotsalaiset professorit Luokka:Vuonna 1868 syntyneet Luokka:Vuonna 1913 kuolleet
Vuorisusi

Vuorisusi eli viidakkosusiViidakkosusi (vuorisusi) – Cuon alpinus laji.fi Suomen lajitietokeskus (8.10.2022) (Cuon alpinus) on Aasiassa elävä uhanalainen koiraeläinlaji. Sen Afrikan savannilla elävä sukulainen on hyeenakoira. Aiemmin lajista on myös käytetty nimiä aasianvillikoira ja siperiantunturisusi. == Ulkonäkö ja koko == Vuorisusi on yleisväritykseltään punertavanruskea, vatsapuoli on muuta ruumista hieman vaaleampi. Häntä on musta ja tuuheakarvainen. Poikaset ovat noin kolmen kuukauden ikäisiksi asti noenruskeita. Täysikasvuisen vuorisuden pituus on noin 135 cm, josta hännän osuus on 40–45 cm. Aikuinen yksilö on säkäkorkeudeltaan noin 50 cm ja painoltaan 17 kg. == Elinympäristö == Vuorisusi elää metsäisillä alueilla, jotka antavat sille hyvän ympäristön metsästää ja vaania. Vuorisutta tavataan myös mäkisillä ja ruohoisilla alueilla. Sitä tavataan nykyisin Aasiassa muun muassa Malesiassa, Sumatralla sekä Intiassa. Alkujaan se on esiintynyt myös Keski-Aasiassa ja Venäjällä, mutta nyt hävinnyt. == Käyttäytyminen == Vuorisusi on sosiaalinen eläin, ja se elää yleensä kymmenen tai useamman eläimen laumoissa. Vuorisudet voivat joskus muodostaa jopa yli 40 yksilön yhteisöjä. Vuorisusiparit huolehtivat metsästämisestä ja pennuistaan yhteistyöllä. Vuorisusien äännähdykset koostuvat muun muassa erilaisista huudahduksista, maukumisen kaltaisista äänistä, vihellyksistä ja erilaisesta sähisemisestä. == Saalistus == Joskus vuorisusiperheet yhdistäytyvät, ja hyökkäävät suuremman eläimen kimppuun yhdessä. Ne saalistavat esimerkiksi sikoja. Suurena ryhmänä ne hyökkäävät jopa Intian suurten nautaeläinten ja leopardien sekä tiikereiden kimppuun. Vuorisudet ovat erinomaisia uimareita, ja joskus ne ajavat saalistamansa eläimen veteen. == Lähteet == == Aiheesta muualla == * Tunturisusi.com: Viidakkosusi (anonyymi yksityinen sivusto) Luokka:Koiraeläimet Luokka:Uhanalaiset nisäkkäät
Pamfletti

Pamfletti tarkoittaa kiistakirjaa tai kiistakirjoitusta. Tavallisesti pamfletilla tarkoitetaan jotakin ajankohtaista ilmiötä koskevaa ohuehkoa kirjaa.Nykysuomen sivistyssanakirja 1980. Pamfletti on nimensä mukaisesti kriittinen ja usein asioita kärkevästi käsittelevä. Pamfletissa kirjoittaja esittää suoraan omia mielipiteitään ja kannanottojaan. ==Suomalaisia pamflettisarjoja== *Aikamme kysymyksiä, Otava, 1946–1948 (15 nimikettä)Pamflettien lyhyt kulta-aika. Suomen Kuvalehti 34/2008. *Hyvä tietää, Tammi, 1952–1967 (22 kirjaa) *Suomalaisia puheenvuoroja, Kirjayhtymä, 1959–1967 (4 kirjaa) *Forum kirjasto, Tammi, 1962–1970 (30 kirjaa) *Alfa, Tajo, 1963 (1 kirja) *Faros, Tajo, 1963 (1 kirja) *Polttopisteessä, WSOY, 1964–1968 (7 kirjaa) *Puheenvuoroja, Tajo, 1965–1966 (2 kirjaa) *Mielipiteitä, (Weilin+Göös), 1966–1969 (6 kirjaa) *TJP-kirja (Terveen järjen puolesta), Alea-Kirja, 1967–1971 (9 kirjaa) *Kolmas maailma, Tricont, 1969–1972 (7 kirjaa, 33 monistetta) *Taskutieto, WSOY, 1968–1989 (muuttui 1970-luvun lopulla tietokirjasarjaksi) *Näkökulma, Karisto, 1969–1971 (20 kirjaa) *Sipuli, Gummerus 1969–1972 (12 kirjaa) *Ärrä, Weilin+Göös, 1970–1971 (8 kirjaa) *Suunta, Otava, 1970–1971 (18 kirjaa) *Omega, Kirjayhtymä, 1970–1973 (26 kirjaa) *Barrikadi, Pulitzer Oy / WSOY, 2008–2011 *Huutomerkki, Tammi, 1968–1983 (92 kirjaa), 2008–2011Tammi: Huutomerkki-sarjan historia. *Erottaja, Moreeni, 2008– *Into, Like, 2008– *Polemos, General Intellect / Like, 2006– *Teesi, Teos, 2005–Joensuun Ylioppilaslehti 5/2008. ==Lähteet== == Aiheesta muualla == *
Extreme (yhtye)

Extreme on yhdysvaltalainen hard rock -yhtye, joka oli erityisen suosittu 1990-luvun alussa. Yhtyeen musiikissa on vaikutteita funkista ja glam metalista. Extreme perustettiin Bostonissa vuonna 1985. Seuraavina vuosina yhtye sai suosiota lähinnä kotiseuduillaan. Vuonna 1988 Extreme solmi levytyssopimuksen A&M; Recordsin kanssa. Yhtyeen ensimmäinen albumi, Extreme julkaistiin vuonna 1989 ja yhtye alkoi saada suosiota myös oman kotiseutunsa ulkopuolella. Toinen albumi, Extreme II Pornograffitti, ilmestyi seuraavana vuonna. Yhtye hajosi vuonna 1996. Parhaiten yhtye tunnetaan hiteistä More Than Words ja Get The Funk Out. Muutamien 2004 ja 2006 tapahtuneiden paluukeikkojen innoittamana yhtye ilmoitti marraskuussa 2007 palaavansa yhteen uuden albumin ja kiertueen myötä. Kokoonpanon kerrottiin olevan sama kuin 11 vuotta aikaisemmin yhtyeen hajotessa lukuun ottamatta rumpali Michael Manginia, jonka korvaajaksi ilmoitettiin Kevin Figueiredo. Myös yhtyeen ensimmäisen rumpalin Paul Gearyn ilmoitettiin olevan mukana yhtyeen managerina. Extremen ensimmäinen albumi 13 vuoteen sai nimekseen Saudades De Rock, ja se ilmestyi Yhdysvalloissa 8. elokuuta 2008. Albumi on saanut kriitikoilta enimmäkseen positiivisen vastaanoton. Extremen ensimmäinen albumi 15 vuoteen, "Six", julkaistiin 9. kesäkuuta 2023. == Jäsenet == * Patrick Badger ‎– bassokitara (1985‎–1996, 2008‎–) * Nuno Bettencourt ‎– kitara (1985‎–1996, 2008‎–) * Gary Cherone ‎– laulu (1985‎–1996, 2008‎–) * Paul Geary ‎– rummut (1985‎–1994) * Michael Mangini ‎– rummut (1994‎–1996) * Kevin Figueiredo ‎– rummut (2008‎–) == Diskografia == === Studioalbumit === * * * * * * == Lähteet == == Aiheesta muualla == Luokka:Yhdysvaltalaiset metalliyhtyeet Luokka:Yhdysvaltalaiset glam metal -yhtyeet Luokka:Yhdysvaltalaiset hard rock -yhtyeet Luokka:Funk metal -yhtyeet
SELinux

SELinux, Security-Enhanced Linux, on alun perin Yhdysvaltain NSA:n Linux- ytimeen kehittämä laajennus, joka sisältää tuen ja työkalut käyttäjien ja järjestelmän oikeuksien normaaleja Unix-käyttäjäoikeuksia tarkempaan hallintaan (mandatory access control, MAC). MAC ei ole käyttäjän hallittavissa ja sillä rajataan järjestelmän sotkemista tai turvamekanismien ohittamista. NSA julkaisi ensimmäisen version ohjelmistosta avoimen lähdekoodin GNU GPL -lisenssillä 22. joulukuuta 2000. Muihin merkittäviin kehittäjiin kuuluvat Red Hat ja Network Associates sekä Secure Computing, jälkimmäisistä molemmat nykyisin Intel Securityn omistamia. Nykyään SELinuxia kehittää Linux-yhteisö (eikä NSA). SELinux on kuulunut viralliseen Linux-ytimeen versiosta 2.6 lähtien (elokuu 2003). Androidissa se on ollut versiosta 4.3 lähtien. Red Hat Enterprise Linux (RHEL) otti SELinuxin käyttöön versiossa 4 vuonna 2005, Fedora Core versiossa 2 (2004), Debian 4.0 Etch-julkaisussa (2007) ja Ubuntu versiossa 8.04 ”Hardy Heron” (2008). SELinux ei ole ainoa MAC-ratkaisu Linuxissa vaan vaihtoehtoja ovat muun muassa AppArmor, TOMOYO ja Smack (Simplified Mandatory Access Control Kernel). == Lähteet == ==Aiheesta muualla== * SELinux Project Wiki * http://fedoraproject.org/wiki/SELinux Luokka:Linux-ydin
Friisi

Friisi tarkoittaa seuraavia: * friisi, germaaninen kieli * friisit, germaanikansa * friisi, rakennuksen vaakasuora koristepinta * Friisi, sukunimenä: ** Oskari Juhola-Friisi, Oscar Heine (1854–1911), merikapteeni, laivanvarustaja ja liikemies. == Katso myös == * Friisiläinen
William Baffin

William Baffin (1584 – 23. tammikuuta 1622) oli englantilainen merenkulkija ja löytöretkeilijä. Hän teki löytöretkiä Amerikan arktiseen saaristoon, Grönlantiin ja Huippuvuorille. Hänen varhaislapsuudestaan tiedetään hyvin vähän, mutta hänen uskotaan syntyneen Lontoossa vaatimattomissa oloissa. Varhaisin maininta hänestä on vuodelta 1612, jolloin hän liittyi kapteeni James Hallin miehistöön etsimään luoteisväylää. Hänen mukaansa on nimetty Baffininlahti, joka on sisämeri Grönlannin ja Amerikan arktisten saarten välillä, ja Baffininsaari, joka on yli 500 000 neliökilometrin laajuinen saari Baffininlahden ja Hudsoninlahden välillä. William Baffin sai surmansa musketin luodin osumasta hänen ollessaan mukana valtaamassa Qešmin saarta portugalilaisilta tammikuussa 1622. == Lähteet == == Aiheesta muualla == * * Luokka:Brittiläiset tutkimusmatkailijat Luokka:Vuonna 1584 syntyneet Luokka:Vuonna 1622 kuolleet
Willem Barents

Willem Barents (1550?, Terschelling, Seitsemäntoista provinssia – 20. kesäkuuta 1597 Jäämeri, ) oli hollantilainen löytöretkeilijä ja kartografi. Hän teki Jäämerelle kolme matkaa etsiessään koillisväylää Itä-Aasiaan. Aiemmin hän oli matkaillut Espanjassa ja Välimerellä, josta hän oli julkaissut kartan.Rijksmuseum, Willem Barents , viitattu 12.2.2012 Ensimmäisellä matkallaan vuonna 1594 hän löysi Novaja Zemljan, kolmannella matkalla vuonna 1596 Karhusaaren ja Huippuvuoret. Kolmannella matkallaan Barents kävi pohjoisempana kuin kukaan häntä ennen, saariryhmän pohjoisrannikolla, joka on leveyspiirillä 80° 11' N.Tutkimusmatkat Svalbardin alueella, viitattu 12.2.2012 Barents antoi Huippuvuorille nimen Spitsbergen, mutta nykyisin se tarkoittaa norjaksi virallisesti vain pääsaarta, ja saariryhmän nimi on Svalbard, jota nimeä viikingit olivat käyttäneet niistä jo aiemmin. Suomeksi kuitenkin koko saariryhmä on Huippuvuoret. Saarella on venäläisten kaivoskylä Barentsburg.Ultima Thule 2011, viitattu 12.2.2012 Kolmannella matkalla laiva juuttui jäihin ja Barents joutui jäämään talvehtimaan Novaja Zemljan rannikolle. Ravinnokseen ja lamppujen polttoaineeksi kaadettiin karhuja.1600-luvulla muskotti oli maailmankaupan öljy, Hs.fi , viitattu 12.2.2012 Laiva ei irronnut jäistä alkuvuodesta 1597, joten miehistö lähti avoveneillä kohti Kuolan rannikkoa. Kaksitoista miehistön seitsemästätoista jäsenestä selviytyi, mutta Barents itse sairastui keripukkiin ja kuoli.Tieteen kuvalehti Historia 12/2013, s. 71 Talvehtimispaikalle rakennettu talo löytyi vuonna 1871. Vuonna 1875 paikalta löytyi osa Barentsin päiväkirjasta, jota säilytetään nykyisin Rijksmuseumissa Hollannissa. Barentsin mukaan on nimetty BarentsinmeriBritannica.com, viitattu 12.2.2012 eli se Jäämeren osa, joka on Huippuvuorten, Frans Joosefin maan ja Novaja Zemljan välissä, sekä Barentsinsaari,Poroposti, 2007 , viitattu 12.2.2012 joka on Huippuvuorten saaristoon kuuluva saari sen itäpuolella. ==Lähteet== == Aiheesta muualla == * M. Haffner : Harvinainen matkakertomus löydetty. Laivapäiväkirja, joka on maannut 270 vuotta Novaja-Semljan jäissä, Helsingin Sanomat Viikkoliite, 10.02.1929, nro 6, s. 2, Kansalliskirjaston digitaaliset aineistot Luokka:Alankomaalaiset tutkimusmatkailijat Luokka:Syntymävuosi tuntematon Luokka:1500-luvulla syntyneet Luokka:Vuonna 1597 kuolleet Luokka:Seulonnan keskeiset artikkelit
Ny Tid

Ny Tid (aiemmin Folktidningen ja Folktidningen Ny Tid) on suomenruotsalainen kuukausittain ilmestyvä poliittinen kulttuurilehti ja oli monta vuotta Suomen ainoa kulttuuriviikkolehti. Lehti perustettiin vuonna 1944 Suomen kansan demokraattisen liiton (SKDL) ruotsinkieliseksi äänenkannattajaksi. Vuonna 1991 lehden julkaisijaksi tuli lukijoiden omistama Tigertext Ab, ja Ny Tid luopui suorista puoluepoliittisista sidonnaisuuksista. Lehti on saanut rahoitusta Vasemmistoliitolta ja Vihreältä liitolta. Ny Tid määrittelee arvomaailmakseen punavihreyden. Vasemmistoliitto lopetti lehden puoluelehtituen vuoden 2016 alusta, samoin kuin Satakunnan Työlle ja Kansan Tahdolle. Lehti vaihtoi taas julkaisijaa vuoden 2017 alussa, kun julkaisuoikeudet siirrettiin Tigertext Ab:sta Tigern rf-nimiselle järjestölle, joka oli ennen sitä toiminut lehden tukijärjestöna. Päätoimittaja Janne Wassin mukaan muutos tehtiin lähinnä verotusteknillisistä syistä. Ny Tidiin ovat kirjoittaneet monet merkittävät suomenruotsalaiset kulttuurivaikuttajat kuten Atos Wirtanen, Kjell Westö, Monika Fagerholm, Claes Andersson, Elmer Diktonius ja Jörn Donner. Päätoimittajana ovat Wirtasen lisäksi toimineet muun muassa Johan von Bonsdorff ja Peter Lodenius. Vuosina 2005–2009 päätoimittajana toimi libanonilaissyntyinen Patsy Nakell. 1990-luvulla lehti palkittiin suomenruotsalaisella journalismipalkinnolla asiantuntevista Itä-Eurooppaa käsitelleistä artikkeleistaan. Tove Janssonin ensimmäiset Muumi-sarjakuvat julkaistiin Ny Tidissä vuosina 1947–1948. Mumintrollet och jordens undergång -niminen jatkokertomus sai kuitenkin osakseen voimakasta kritiikkiä lehden lukijoilta, jotka pitivät sitä esimerkiksi porvarillisena, feodaalisena tai kapitalistisena. Päätoimittaja Wirtanen päätti palautteen perusteella lopettaa sarjan julkaisemisen suunniteltua aiemmin.Maria Ånger: När Mumin erövrade världen Ny Tid 48/2000 Vuonna 2013 Ny Tidille myönnettiin Suomen opetus- ja kulttuuriministeriön Kulttuurilehtien laatupalkinto. Palkinto jaettiin kirjallisuuslehti Särön kanssa. Tammikuusta 2015 lähtien Ny Tid ilmestyy kerran kuukaudessa. ==Päätoimittajat== *Cay Sundström 1944–1945 *Allan Asplund 1945–1947 *Atos Wirtanen 1947–1953 *Mikael Romberg 1954–1973 *Georg Backlund 1973–1977 *Johan von Bonsdorff 1977–1985 *Peter Lodenius 1985–2000 *Theresa Norrmén 2000–2002 *Jan-Erik Andelin 2002–2004 *Patsy Nakell 2005–2009 *Nora Hämäläinen 2009–2011 *Fredrik Sonck 2012–2014 *Janne Wass 2014– ==Lähteet== ==Aiheesta muualla== * Ny Tid Luokka:Kansandemokraattiset lehdet Luokka:Suomalaiset ruotsinkieliset aikakauslehdet Luokka:Kulttuurilehdet
Moraalikato

Moraalikato tai moraalinen hasardi () on oikeus- ja taloustieteellinen tilanne, jossa osapuoli lisää riskinottoaan siksi, että osa riskien seurauksista koituu jollekulle muulle. Tällainen riski voi syntyä sääntelyhäiriön seurauksena tai siksi, että toinen sopimuksen osapuolista voi muuttaa käytöstään toisen osapuolen tappioksi sopimisen jälkeen. == Esimerkkejä == === Vakuutukset === Palovakuutuksen ottaneen henkilön ei kannata vältellä paloja yhtä huolellisesti kuin muiden. Ylipäänsä vakuutuksen ottaneen henkilön ei kannata vältellä vakuutettua riskiä niin huolella kuin olisi yhteiskunnallisesti järkevää. Autovakuutuksen bonusjärjestelmä korjaa tätä ongelmaa tekemällä vakuutuskorvauksista tavallaan lainamuotoisia. Osmo Soininvaara on esittänyt samantapaista järjestelmää työttömyysvakuutukseen. Sosiaalivakuutuksissa on tyypillisesti samanlainen moraalikato-ongelma kuin muissakin vakuutuksissa. Koska ihmiset ovat yleensä riskinkarttajia, vakuutusten ottaminen vakavimpien seurausten riskeille voi olla järkevää moraalikadosta ja vakuutusten transaktiokustannuksista huolimatta. === Sääntely === Jos valtio korvaa tulvavahinkoja, tulvavaara-alueille rakennetaan enemmän kuin olisi järkevää. Jopa pakollinen tulvavahinkovakuutus tuottaisi oikean määrän rakentamista, koska vakuutusyhtiöiden kannattaa mitoittaa vakuutusmaksu alueen riskin mukaisesti, mutta tulvavahinkokorvausten tavoin se heikentäisi kannustinta varautua tulviin niillä tavoilla, joita vakuutusyhtiöt eivät osaa käyttää vakuutusmaksun määräytymisperusteina. Jos valtio auttaa isoja tappioita tehneitä yrityksiä pelastuspaketeilla "pelastaakseen työpaikkoja", yritykset ottavat enemmän riskejä kuin olisi yhteiskunnallisesti järkevää ja ammattiliitot eivät mitoita vaatimuksiaan konkurssiriskiä pienentävällä tavalla. Moraalikatoa syntyy myös implisiittisissä sopimuksissa. Esimerkiksi Soneran 2000-luvun riskisijoitusten tai pankkikriisin syvyyttä on usein selitetty moraalikadolla, koska riskinottaja on tiennyt julkisen vallan takaavan rahallisesti vahingot. Jos pankin katsotaan olevan "liian iso kaatumaan", sen kannattaa ottaa enemmän riskejä. Viimeisten 20 vuoden aikana kaikki pankkikriisit onkin hoidettu veronmaksajien kustannuksella.Boyd, John H. (April 2000), "A User’s Guide to Banking Crises". World Bank, pp. 1-3. On myös sanottu, että jos mikä tahansa yritys on "liian iso kaatumaan", se on silloin ylipäänsä liian iso, ja se tulisi pilkkoa osiin moraalikadon välttämiseksi sekä kilpailun edistämiseksi. == Katso myös == *Päämies–agentti- ongelma (esimerkki moraalikadosta) *Vapaamatkustajan ongelma *Haitallinen valikoituminen *Epäsymmetrinen informaatio *Uhka *Sääntelyhäiriö ==Lähteet== == Aiheesta muualla == *Keskustelua moraalikadosta (englanniksi) Luokka:Mikrotaloustiede Luokka:Vakuutustoimi Luokka: Sääntelyhäiriö Luokka:Taloustieteen käsitteet
The Rain

right|250px|thumb|The Rain soittamassa Maata näkyvissä -festareilla. The Rain oli Ikaalisista lähtöisin oleva kristillinen rockyhtye, joka soitti melodista hard rockia. Yhtye perustettiin vuonna 1988 ja se lopetti toimintansa vuonna 2015 mutta on tehnyt yksittäisiä esiintymisiä sen jälkeen. Vuodesta 1996 yhtyeen kokoonpanossa soittivat Tatu "Tatsi" Haveri, Sami Haveri, Pasi Hakala ja Jussi Salo. Heille yhtye oli harrastus, jonka avulla he halusivat kertoa kristinuskosta. Tatu Haverin mukaan "Ilman Jumalan siunausta meidän työllä ei olisi mitään merkitystä". Yhtye on julkaissut neljä täyspitkää studioalbumia, joista 23. elokuuta 2008 julkaistu Yhtä kuin voitto oli parhaimmillaan Suomen virallisen albumilistan toisella sijalla viikolla 35/2008. Vuoden 2010 alusta yhtye jäi tauolle, joka päättyi marraskuussa 2011. Tauosta huolimatta yhtye soitti kuitenkin syyskuussa 2010 kaksi akustista keikkaa. Lokakuussa 2014 yhtye ilmoitti Facebook-sivuillaan lopettavansa. Viimeisen ison keikkansa The Rain soitti Maata näkyvissä -festareilla 2014, mutta teki keväällä 2015 vielä yhden pienimuotoisen kierroksen. Kierros käsitti Lappeenrannan, Savonlinnan, Seinäjoen ja Ikaalisen. Samalla yhtye julkaisi kokoelmalevyn Kielet soi kunniaa sekä yhtyeen vaiheita käsittelevän Merkinkantaja-kirjan. Kirjan mukana julkaistiin myös nuotteja sekä Harvinaisuudet-CD, joka sisältää yhtyeen ennen julkaisematonta tuotantoa. == Tuotanto == *Kiitos ja anteeksi: Vuonna 1999 julkaistu levy on yhtyeen ensimmäinen pitkäsoitto. Levyn myötä The Rain nousi yhdeksi 2000-luvun alun kysytyimmistä gospel-yhtyeistä. *Tie 316: Vuonna 2002 julkaistu toinen pitkäsoitto. Levy vahvisti yhtyeen asemaa kristillisen musiikin piireissä. *Ellipsis: 2005 ilmestynyt kolmas pitkäsoitto toi The Rainistä uuden ulottuvuuden esille ja muutti sen äänimaailmaa. Levyn julkaisun jälkeen yhtye teki kiertueen, joka käsitti noin 40 paikkakuntaa ja noin 60 esiintymistä ympäri Suomea. Kiertueella oli mukana myös Ariel & Supremos ja Sotahuuto-yhtyeen kitaristi Taneli Törölä. *Yhtä Kuin Voitto: 2008 Julkaistiin 23. elokuuta 2008. Nousi seuraavalla viikolla 35/08 Suomen virallisen albumilistan kakkoseksi. *Kielet soi kunniaa: 2015 kokoelmalevy. Levy sisältää myös kappaleen "Taikapeili", jota ei ole julkaistu yhtyeen aiemmilla levyillä. Neljän albumin lisäksi on julkaistu demokasetteja, kaksi EP-CD:tä (1996 ja 2001), Kielet soi kunniaa -kokoelmalevy, Merkinkantaja-kirja sekä kirjan mukana saatava Harvinaisuudet-CD. Kiitos ja anteeksi- sekä Tie 316 -levyjä oli myyty vuoden 2005 elokuuhun mennessä yhteensä lähes 12 000 kappaletta. ==Jäsenet== *Jussi Salo: kitara, taustalaulu. Salon siviilityö on Lempäälän seurakunnan nuorisotyöntekijä. *Tatu "Tatsi" Haveri: basso, laulu. "Tatsi" Haveri on siviiliammatiltaan tiedottaja. *Sami Haveri: koskettimet, laulu. Sami Haveri on kirjoittanut myös suuren osan yhtyeen kappaleista. *Pasi Hakala: rummut. Hakala on töissä myymäläpäällikkönä huonekaluja ja kodintekstiilejä myyvässä liikkeessä. ==Lähteet== == Aiheesta muualla == * Yhtyeen kotisivut * Rain, The Rain, The
Fredrik Ahlstedt

August Fredrik Ahlstedt (24. huhtikuuta 1839 Turku - 19\. elokuuta 1901 Parainen) oli suomalainen taidemaalari. Hänen ihannoivaan tyyliin tehdyt maisemamaalauksensa sekä henkilö- ja laatukuvansa liittyvät lähinnä Düsseldorfin koulukunnan perinteeseen. Maisemien ohella Ahlstedt maalasi muotokuvia. ==Elämäkerta== Ahlstedt opiskeli Tukholman taideakatemiassa vuosina 1866–1868 ja Düsseldorfissa Saksassa 1869–1870. Hän oli naimisissa taiteilija Nina Ahlstedtin, s. Lignell (1853–1907), kanssa. Molemmat maalasivat Victor Westerholmin perustamassa Önningebyn taiteilijasiirtokunnassa Ahvenanmaalla. He olivat ensimmäisten Önningebyn taiteilijoiden joukossa. Ahlstedt oli myös merkittävä taideopettaja. Hän toimi piirustuksenopettajana sekä Turussa että Helsingissä 1874–1901. Ahlstedt oli Suomen Taideyhdistyksen piirustuskoulun opettaja ja johtaja vuosina 1876–1893 sekä Helsingin yliopiston piirustuksenopettaja 1892–1901. Hänen oppilainaan ovat olleet Eero Järnefelt sekä Axel Gallén Suomen Taideyhdistyksen piirustuskoulussa. Jyväskylän kaupunkikirkon Ahlstedtilta tilaama alttarimaalaus Sallikaa lasten tulla minun tyköni jäi kesken taiteilijan kuoltua. Hänen vaimonsa Nina maalasi taulun valmiiksi. Tekstiilitaiteilija Margareta Ahlstedt-Willandt oli Fredrik Ahsltedin tytär. ==Teoksia== Fredrik Ahlstedt - Winter Night, Moon Rising - A II 1541 - Finnish National Gallery.jpg|Talvi-ilta kuun noustessa, tuntematon tekovuosi Fredrik Ahlstedt - It is Oh So Quiet (1896).jpg|On tyyni nyt, 1896 Fredrik Ahlstedt - Maisema (1889).jpg|Maisema, 1889 A Little Bit out of Humor by Fredrik Ahlstedt, 1889 - Cygnaeus Gallery - Helsinki - DSC05641.JPG|Maalaus lasten temmellyksestä, 1889 Ahlstedt, Fredrik Kesämaisema.jpg|Kesämaisema, 1891 Fredrik Ahlstedt - Matti Burning the Brushwood - A I 723 - Finnish National Gallery.jpg|Matti kaskella, 1893 Ahlstedt, Nuori äiti.jpg|Nuori äiti, 1893 Alexander III by Ahlstedt.jpg|Aleksanteri III:n muotokuva, 1897 ==Lähteet== * Termonen, Teuvo: Suomalaista postikorttitaidetta osa 4, Suomen Postikorttiyhdistys Apollo 2006, ISBN 952-91-9956-2 ===Viitteet=== ==Aiheesta muualla== *Fredrik Ahlstedtin maalauksia Valtion taidemuseon kokoelmissa * * Luokka:Suomalaiset taidemaalarit Luokka:Düsseldorfin koulukunta Luokka:Vuonna 1839 syntyneet Luokka:Vuonna 1901 kuolleet
Linköping

Linköping on entinen kaupunki ja taajama Etelä-Ruotsissa, Itä-Götanmaan läänissä, Vätternistä itään. Kaupunki on samannimisen Linköpingin kunnan keskustaajama. Taajamassa oli 104 232 asukasta vuoden 2010 lopussa. Linköpingin piispanistuin on 1100-luvulta ja tuomiokirkko 1200-luvulta. Linköping oli kaupunki vuoteen 1971 asti, jolloin Ruotsissa siirryttiin yhtenäiseen kuntamuotoon. Kaupungin teollisuusyrityksistä merkittävimpiä on Saabin lentokonetehdas. Kaupungissa sijaitsee myös Ruotsin ilmavoimien ilmailumuseo Flygvapenmuseum.Flygvapenmuseum Linköpingin yliopisto on perustettu vuonna 1975. Kymmenen vuotta myöhemmin sen kylkeen avattiin tiedepuisto Mjärdevi Science Park, jonka yrityksistä monilla on edelleen yhteys yliopistoon.fakta om Linköping ==Liikenne ja kulkuyhteydet== Linköpingissä sijaitsee kansainvälinen lentokenttä, jossa operoivat ainakin KLM ja NextJet -lentoyhtiöt.http://www.linkopingsflygplats.se/ Rautatieasema sijaitsee pääradan varrella, mistä on jatkuvat kulkuyhteydet pohjoiseen ja etelään. ==Väestönkehitys== ==Kuvia== Kuva:Stora torget, Linköping, juli 2005.jpg|Linköpingin keskustori Kuva:Linköpings domkyrka View1.jpg|Linköpingin tuomiokirkko Kuva:La2-gyllentorget.jpg|Jouluvalot Gyllentorgetilla Kuva:Linköping.jpg|Ilmakuvaa Linköpingistä ==Kaupunginosat== * Berga * Djurgården * Ekholmen * Ekkällan * Garnisonen * Gottfridsberg * Hackefors * Hejdegården * Hjulsbro * Innerstaden * Johannelund * Jägarvallen * Kallerstad * Lambohov * Mjärdevi * Ramshäll * Ryd * Skäggetorp * Tallboda * Tannefors * Tornby * Ullstämma * Vasastaden * Vidingsjö * Vimanshäll * Västra Valla * Östra Valla Linköpingissä on Ruotsin keskusrikospoliisin lokakuussa 2014 julkaistun raportin mukaan kolme lähiötä, jotka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi. Alueet ovat Skäggetorp, Ryd ja Berga.En nationell översikt av kriminella nätverk med stor påverkan i lokalsamhället, Rikskriminalpolisen, Underrättelsesektionen, Oktober 2014 7\. kesäkuuta 2019 pommin räjähdys vaurioitti 37 asuntoa Skäggetorpissa. 20 ihmistä joutui sairaalaan.https://yle.fi/uutiset/3-10822005 https://www.suomenuutiset.fi/jengipomo-kiistaa-median-arvelut-linkopingin- rajahdyksen-syysta/ == Urheilu == Linköpingistä ovat kotoisin jääkiekkoseura Linköpings HC ja naisjalkapalloseura Linköpings FC. == Lähteet == == Aiheesta muualla == *Linköpingin kunta *Linköpingin yliopisto * Luokka:Seulonnan keskeiset artikkelit
Finnisch-ugrische Forschungen

Finnisch-Ugrische Forschungen (FUF) on kansainvälinen fennougristiikan aikakauskirja, jota julkaisee Suomalais-Ugrilainen Seura. Ilmestyminen alkoi maaliskuussa 1901, ja vuoteen 2024 mennessä on ilmestynyt 69 nidettä. Aikakauskirjan nykyinen päätoimittaja on Jussi Ylikoski. ==Perustiedot== Finnisch-Ugrische Forschungenin perustivat alkujaan E. N. Setälä ja Kaarle Krohn fennougristien ja indoeuropeistien kansainväliseksi keskustelukanavaksi. Julkaisukielenä on alusta alkaen ollut saksa, toisinaan käytössä on ollut myös ranska, mutta nykyään suurin osa kirjoituksista on englanninkielisiä. Kirjoitukset käsittelevät fennougristiikkaan kuuluvia aiheita, joita ovat vertaileva ja historiallinen suomalais-ugrilainen kielentutkimus, muu puhujamäärältään pienten suomalais-ugrilaisten tai uralilaisten kielten tutkimus sekä näitä kieliä puhuvien kansojen perinteisen kulttuurin ja menneisyyden tutkimus. Vuodesta 2019 lähtien Finnisch-Ugrische Forschungen on open access -julkaisu. ==Aiheesta muualla== * Finnisch-Ugrische Forschungenin kotisivu Luokka:Kielitieteelliset aikakauskirjat Luokka:Suomalaiset tiedelehdet Luokka:Fennougristiikka
Finsk Tidskrift

Finsk Tidskrift (FT) on Carl Gustaf Estlanderin vuonna 1876 perustama kulttuuria, taloutta ja politiikkaa käsittelevä aikakauskirja. Vuosittain lehteä ilmestyy kymmenen numeroa ja sen nykyinen päätoimittaja on Peter Nynäs. Finsk Tidskrift on pohjoismaiden vanhin edelleen ilmestyvä aikakauskirja. C. G. Estlander toimi Tidskriftin päätoimittajana 1876–1886. Häntä toimessa seurasivat M. G. Schybergson, Reinhold Felix von Willebrand, Holger Nohrström ja Amos Anderson. Aikakauskirjan toimituksessa ovat työskennelleet muun muassa filosofi Georg Henrik von Wright ja valtiotieteilijä Göran von Bonsdorff. ==Lähteet== * ===Viitteet=== ==Aiheesta muualla== *Finsk Tidskrift. Luokka:Aikakauskirjat Luokka:Suomalaiset tietokirjat
Mr. Big

Mr. Big on yhdysvaltalainen rock-yhtye, jonka basisti Billy Sheehan perusti vuonna 1988. Sheehanin ohella yhtyeen tunnetuimpaan kokoonpanoon kuuluvat kitaristi Paul Gilbert, laulaja Eric Martin ja rumpali Pat Torpey. Yhtyeen musiikkityyli vaihtelee pop-balladimaisesta rock-ilmaisusta raskaampaan tilutukseen. ==Historia== Yhtye tuli suosituksi toisella albumillaan Lean into It (1991), joka ylsi platinamyyntiin (1 000 000) Yhdysvalloissa. Albumilta singlenä julkaistu balladi ”To Be with You” oli vuonna 1992 kolme viikkoa Billboard Hot 100 -listan ensimmäisenä. Myöhempien julkaisujen myötä yhtye menetti maailmanlaajuista suosiotaan, mutta oli kuitenkin Japanissa erittäin suosittu koko ensimmäisen olemassaolonsa ajan. Kitaristi Gilbert jätti yhtyeen 1990-luvun lopulla ja hänet korvasi Richie Kotzen kahden albumin ajaksi. Yhtye hajosi vuonna 2002, mutta teki paluun alkuperäisessä kokoonpanossaan vuonna 2009. ==Jäsenet== *Paul Gilbert – kitara (1988–1997, 2009–) *Eric Martin – laulu (1988–2002, 2009–) *Billy Sheehan – basso (1988–2002, 2009–) ===Entiset jäsenet=== *Richie Kotzen – kitara (1999–2002) *Pat Torpey – rummut (1988–2002, 2009–2018) ==Diskografia== ===Studioalbumit=== *Mr. Big (1989) *Lean into It (1991) *Bump Ahead (1993) *Hey Man (1996) *Get Over It (2000) *Actual Size (2001) *What If... (2010) *...The Stories We Could Tell (2014) *Defying Gravity (2017) ===Livealbumit=== *Raw Like Sushi (1990) *Mr. Big Live (1992) *Raw Like Sushi II (1992) *Japandemonium (1994) *Channel V at the Hard Rock Live (1996) *Live at Budokan (1997) *In Japan (2002) *Back to Budokan (2009) *Live from the Living Room (2012) *Raw Like Sushi 100: Live in Japan 100th Anniversary (2012) *Raw Like Sushi 114 (2015) *R.L.S. 113 Senfai (2015) *Live from Milan (2018) ===Kokoelma-albumit=== *Big Bigger Biggest (1996) *Deep Cuts (2000) *Greatest Hits (2004) *Next Time Around (2009) *The Vault (2014) == Lähteet == == Aiheesta muualla == *Virallinen sivusto *Paul Gilbertin virallinen sivusto *Richie Kotzenin virallinen sivusto *Eric Martinin virallinen sivusto *Billy Sheehanin virallinen sivusto *Pat Torpeyn virallinen sivusto Luokka:Yhdysvaltalaiset hard rock -yhtyeet Luokka:Yhdysvaltalaiset glam metal -yhtyeet Luokka:1990-luvun yhtyeet ja sooloartistit
Mr. Big (brittiläinen yhtye)

Mr. Big on 1970-luvun alkupuolella perustettu brittiläinen yhtye. Sen ensimmäinen albumi julkaistiin vuonna 1975. Yhtye sai vuonna 1977 hitin singlellään Romeo. Yhtye kuitenkin hajosi 1970-luvun lopulla ja koottiin uudestaan 1990-luvulla. Luokka:Brittiläiset pop rock -yhtyeet
Stephen Pearcy

Stephen Eric Pearcy (s. 3. heinäkuuta 1956 San Diego, Kalifornia, Yhdysvallat) on yhdysvaltalainen rock-muusikko. Hänet tunnetaan parhaiten rockyhtye Rattin sekä lisäksi Arcaden ja Vertexin laulajana. == Elämä ja muusikon ura == === Nuoruus ja Rattin perustaminen === Pearcy ei ollut nuoruudessaan kiinnostunut niinkään muusikon urasta, sillä hän haaveili urasta kiihdytysautojen parissa. Jouduttuaan pyöräilyonnettomuuteen ja sen myötä useaksi kuukaudeksi sairaalahoitoon, Pearcy innostui musiikista toipilasaikanaan, kun hänen ystävänsä toi hänelle lahjaksi kitaran. Pearcy on kuitenkin edelleen ainakin jossain määrin mukana kilpa-autotoiminnassa. Pearcy perusti yhtyeen nimeltä Mickey Ratt vuonna 1976 San Diegossa. Kokoonpano vakiintui lukuisten miehistönvaihdosten päätteeksi vuonna 1982. Yhtye muutti Los Angelesiin ja sen nimi lyhennettiin muotoon Ratt. Yhtye nousi siihen aikaan kukoistaneen glam metalin kärkinimiksi 1980-luvun ajaksi. Rattin levyjä on myyty pelkästään Yhdysvalloissa noin 15 miljoonaa kappaletta. === Yhtyeen hajoaminen ja uudet projektit === Rattin menestyksen laskettua 1990-luvun alussa yhtye hajosi alkuvuonna 1992 Pearcyn eroamisen myötä. Pearcy perusti vuonna 1993 rumpali Fred Couryn kanssa yhtyeen nimeltä Arcade, joka julkaisi pari albumia vuosina 1993–1994. Pearcy levytti seuraavaksi nimikkeellä Vicious Delite vuonna 1995, ja seuraavana vuonna hän perusti industrial-vaikutteisen yhtyeen nimeltä Vertex. Ratt jatkoi toimintaansa samana vuonna ja Pearcy palasi mukaan kokoonpanoon, mutta poistui kuitenkin uudestaan jo vuonna 2000. Pearcy totesi VH 1:n ohjelmassa Behind the Music, ettei hän voinut olla yhtyeessä, jonka jäsenten kanssa hän ei tule toimeen.VH 1 Behind the Music - Ratt (2016) === Rattin hissiliike ja nykytilanne === Pearcy on julkaissut 2000-luvulla muutaman sooloalbumin levy-yhtiönsä Top Fuel Records kautta. Hänen viimeisin sooloalbuminsa Smash julkaistiin vuonna 2017. Pearcy palasi Rattin kokoonpanoon vuonna 2006, mutta poistui yhtyeestä jälleen vuonna 2014. Yhtye tunnettiinkin 2010-luvulla lähinnä oikeusjutuistaan ja nimen käyttöoikeuksiin liittyneistä riidoistaan. Pearcy on ollut jälleen mukana Rattin toiminnassa vuodesta 2018 lähtien. Elokuussa 2021 Pearcy paljasti julkisuuteen saaneensa syöpädiagnoosin jo kolme vuotta sitten. Hän sairastaa maksasyöpää, ja tauti on pysynyt kurissa hoitojen ansiosta. Pearcylle oli paljastunut verikokeiden kautta syövän lisäksi myös hepatiitti eli maksatulehdus. == Yksityiselämä == Pearcy julkaisi vuonna 2014 elämäkertansa Sex, Drugs, Ratt & Roll: My Life in Rock, jossa hän kertoo avoimesti muun muassa lukuisista naisseikkailuistaan sekä päihdeongelmistaan. Pearcy avioitui malli Melissa Reigelin kanssa useamman vuoden seurustelun päätteeksi syyskuussa 1999, ja pari erosi vuonna 2011. Heillä on vuonna 1996 syntynyt tytär Jewel. == Lähteet == Luokka:Yhdysvaltalaiset laulajat Luokka:Vuonna 1959 syntyneet Luokka:Elävät henkilöt
Arcade (yhtye)

Arcade on yhdysvaltalainen heavy metal -yhtye, jonka laulaja Stephen Pearcy perusti vuonna 1992 – vuosi sen jälkeen, kun hänen edellinen yhtyeensä Ratt oli hajonnut. Arcaden ensimmäinen levy Arcade julkaistiin vuonna 1993. Toinen levy A/2 ilmestyi vuonna 1994. Vielä vuonna 2001 Arcadelta ilmestyi uusi levy, A/3. == Diskografia == * Arcade (1993) * A/2 (1994) * A/3: Live and Unreleased (2000) * A/4: Calm Before the Storm (2006/2008) * Angry (2011) Luokka:Yhdysvaltalaiset metalliyhtyeet
Rough Cutt

Rough Cutt on yhdysvaltalainen heavy metal -yhtye. Sen perusti kolme Ratt- yhtyeestä eronnutta jäsentä vuonna 1981. Rough Cuttilta on ilmestynyt kolme levyä vuosina 1985, 1986 ja 1996. ==Kokoonpano== * Paul Shortino - laulu * Amir Derakh - kitara, koskettimet * Chris Hager - kitara * Matt Thorr - basso, taustalaulu * Dave Alford - rummut, taustalaulu ==Diskografia== * "Used And Abused" ja "A Little Kindness" (1981) * Rough Cutt (1985) * Wants You! (1986) * Rough Cutt Live (1996) * Anthology ( 2008) * The Fiddler Sessions '84 (2019) Luokka:Heavy metal -yhtyeet Luokka:Yhdysvaltalaiset metalliyhtyeet
Tsyklon

Cyclon tai Tsyklon tai Tsiklon (pyörremyrsky), Tsyklon 2 ja Tsyklon 3 ovat Neuvostoliiton ja Venäjän käyttämiä kantoraketteja, jotka valmistettiin Ukrainan neuvostotasavallassa vuosina 1967-1991 ja sen jälkeen Ukrainassa. Venäjä lopetti Tsyklon 2:n käytön vuonna 2006 ja Tsyklon 3:n käytön vuonna 2009. Ukrainan avaruusjärjestö vei Tsyklon-kantoraketin kaupallisille markkinoille 2000-luvulla. Raketin Tsyklon 4-versiota kehittää ukrainalainen Južnoje-tehdas. Raketin suunnittelu aloitettiin vuonna 1967 sotilaallisten satelliittien kantoraketiksi. Tuolloin Neuvostoliitto pyrki vähentämään kantorakettien valikoimaansa kymmenestä eri raketista vain kolmeen rakettiin. Kantoraketin alimmat kaksi rakettivaihetta perustuivat mannertenväliseen 8K68-ohjukseen (Naton koodi SS-9 Mod 2), joihin lisättiin S5M-moottori kolmanneksi rakettivaiheeksi. Kaikkiaan 122 Tsyklon-kantorakettia laukaistiin, ensimmäinen 24. kesäkuuta 1977 ja viimeisin 24. joulukuuta 2004. Raketti oli kohtuullisen luotettava - 93% laukaisuista onnistui. Vuoden 2007 alussa Venäjän avaruusvoimat ilmoittivat luopuvansa kokonaan ukrainalaisten Tsyklon- kantorakettien käytöstä. ==Teknisiä tietoja== Tsyklon-3-kantoraketti * Suurin työntövoima 2766000 N. * Massa 189000 kg * Halkaisija 3 m * Pituus 39,3 m * Laukaisun hinta on 15 miljoonaa dollaria (1994 rahassa) Vaihe 1: 1 x Tsyklon 3-1 * massa tankattuna 127000 kg * tyhjäpaino 8300 kg * työntövoima 3 MN * ominaisimpulssi 301 s * paloaika 120 s * halkaisija 3 m * pituus 18,7 m * ajoaine typpitetraoksidi/UDMH * moottoreita yksi kpl RD-261 Vaihe 2: 1 x Tsyklon 3-2 * massa tankattuna 53300 kg * tyhjäpaino 4800 kg * työntövoima 950 kN * ominaisimpulssi Isp 318 s * paloaika 160 s * halkaisija 3 m * pituus 10.1 m * ajoaine typpitetraoksidi/UDMH * moottoreita 1 kpl RD-262 Vaihe 3: 1 x Tsyklon 3-3 * massa tankattuna 4600 kg * tyhjämassa 1407 kg * työntövoima 80 kN * ominaisimpulssi Isp 317 s * paloaika 125 s * halkaisija 2,25 m * pituus 2,6 m * ajoaine typpitetraoksidi/UDMH * moottoreita 1 kpl RD-861 Luokka:Kantoraketit
Thy Serpent

Thy Serpent on suomalainen dark metal -yhtye. Sen perusti Sami Tenetz Espoossa vuonna 1992. Tenetz aloitti Thy Serpentin yhden miehen orkesterina ja julkaisi kaksi demoa. Thy Serpent tuli tunnetuksi vuonna 1996, kun se julkaisi debyyttialbuminsa Forests of Witcheryn. Yhtyeen toinen kokopitkä, vuoden 1997 Lords of Twilight, viivähti pari viikkoa Suomen virallisen listan sijalla 38. Se on saavuttanut jonkin verran myös kansainvälistä suosiota. == Jäsenet == * Sami Tenetz – kaikki instrumentit (1992–1995), kitara (1992–), laulu (1992–1999), kosketinsoittimet (1995–1999) * Miika "Azhemin" Niemelä – kosketinsoittimet, laulu (1996–), basso (1998–) * Luopio – laulu, basso, kosketinsoittimet (1996–1997), basso (2010–) * Marko Tarvonen – rummut (2007–) === Entiset jäsenet === * Tomi Ullgrén – kitara (1999–2007) * Alexi Laiho – kitara (1997–1998) * Teemu "Somnium" Raimoranta – kitara (1995–1996) * Börje – kitara (1995) * Pekka – rummut (1995) * Agathon Frosteus – rummut, laulu (1996–1999) * Teemu Laitinen – rummut (1999–2007) ==Diskografia== ;Studioalbumit * * * EP:t * ;Split-albumit * ;Demot * * == Aiheesta muualla == * * http://www.imperiumi.net/index.php?act=interviews&id;=975 Luokka:Dark metal -yhtyeet Luokka:Suomalaiset black metal -yhtyeet
Calisota

Calisota on Disneyn Aku Ankka -sarjakuvissa esiintyvä kuvitteellinen Yhdysvaltojen osavaltio, jossa Ankkalinna sijaitsee. Osavaltion keksi Carl Barks. Calisota mainitaan Barksin tarinoissa vain kerran, Aku Ankka -seikkailussa Punainen postimerkki vuodelta 1952. Osavaltion nimi on yhdistelmä Kaliforniasta ja Minnesotasta. Barksin mukaan Ankkalinna sijaitsee periaatteessa Burbankin lähistöllä Etelä-Kaliforniassa, missä Disneyn päästudiot sijaitsivat. Käytännössä mielikuvituskaupunki siirtyy kuitenkin tarinan tarpeiden mukaan erilaisiin ympäristöihin: ”Siellä oli autiomaa, järvi, meri, lunta, trooppisia myrskyjä, mitä vain tarvittiin. Minulle olisi tullut suuria vaikeuksia, jos olisin joutunut pitämään kaupungin Etelä- Kaliforniassa”, Barks kirjoitti ihailijalleen vuonna 1978. Hivenen Barksista poiketen Don Rosa sijoitti tarinoissaan Calisotan Pohjois-Kalifornian sijalle. Roope Ankan elämä ja teot -sarjakuvaeepoksessa nähdään kartta, jonka mukaan Calisota käsittää todellisen Kalifornian osavaltion pohjoisosan noin Sacramenton korkeudelta ylöspäin. Täten Calisotan naapuriosavaltioita olisivat pohjoisessa Oregon, idässä Nevada ja etelässä Kalifornia. Calisotan maantieteellisiä piirteitä ovat ainakin Ankkalinnan halki virtaava Ankkajoki () ja kaupungin lähistöllä sijaitseva Peikonhammas-vuori (). Ankkalinnan naapurikaupunkina mainitaan useimmin Hanhivaara (). Animaatiosarjojen Ankronikka, Varjoankka ja DuckTales mukaan Ankkala () sijaitsee Ankkalinnan naapurissa, toisella puolen Ankkalahtea (). == Lähteet == == Aiheesta muualla == Luokka:Aku Ankka -sarjakuvan paikat Luokka:Yhdysvallat fiktiossa en:Duck universe#Duckburg sv:Platser i Kalle Ankas universum#Calisota